section_heading: Tina Bauer-Fijan
paragraph_text: U potrazi za svojim sljedećim korakom na putu odrastanja dobiva posao u agenciji "Zen Kozmetika", te upoznaje mladog Nikolu Benčića, koji je više zaljubljen u njenu šeficu Anu Fijan, nego u Tinu. Nakon što je odustala od Nikole, počeo ju je privlačiti stariji Zlatko Fijan, prema kojem Tina gaji istinske osjećaje, ne sluteći kako ljubav nije obostrana. U isto vrijeme, misli kako nešto osjeća i prema Nikolinom bratu, Antunu Benčiću, kojeg istodobno i voli i ne podnosi, no zna da je Antun za nju spreman napraviti sve. Nakon što Jakov ode u Berlin, Tina ostaje u stanu s Franjom, Dunjom i Nikolom. Nakon što je jedne noći spavala s Nikolom, Tini je neugodno pred Anom koja je ispituje o Nikoli. Uskoro sazna da je trudna no ne zna tko je otac djeteta. Nikola ili Zlatko? Usprkos svemu, odlučna je napraviti pobačaj, no Zlatko ubrzo saznaje da je Tina trudna, te je odlučuje zaprositi. Nakon što ona prihvati biti Zlatkovom ženom, sprema vjenčanje sa svojom prijateljicom Petrom. Nakon što se vjenčanje održi, Nikola saznaje kako je Tina trudna više od 2 mjeseca, i shvaća kako bi dijete koje Tina nosi moglo biti njegovo. Nažalost, Zlatko načuje njihov razgovor, te nakon što Nikola ode, Tina i Zlatko se posvađaju, a Tina slučajno padne po stepenicama gdje je Zlatko i Antun ugledaju onesviještenu. Nakon što je prebačena u bolnicu, liječnici obznane Zlatku kako je Tina u komi, a nakon što joj on isključi aparate izgubi dijete. Nakon mjesec dana kome, Tina se budi, a pokraj nje se nalazi Zlatko, koji zna pravu istinu - kako je Tinino dijete bilo Nikolino, a ne njegovo, te u strahu da će Tina reći istinu kako ju je on bacio niz stepenice, Zlatko je krene ubiti, no tajanstvena osoba spasi Tinin život. No, je li to uistinu bila tajanstvena osoba ili je to učinila sama Tina ? Ne zna se.